Id-Djoċesi t'Għawdex qalet li meta l-Isqof t'Għawdex Mario Grech kien infurmat bl-allegazzjonijiet t'abbuż li saru fuq Dun Joseph Sultana fl-Awstralja, huwa pprojbieh milli jkollu kuntatt ma' minorenni minnufih. Fi stqarrija fuq il-paġna tagħha fuq Facebook, id-Djoċesi t'Għawdex qalet li trid tiċċara l-passi li kienet ħadet meta kienu saru allegazzjonijiet fuq il-qassis fl-Awstralja. Dan il-qassis, flimkien ma' Dun Joseph Cini, din il-ġimgħa ġie arrestat fuq akkużi ta' abbuż ta' minorenni, din id-darba f'Għawdex stess. Iż-żewġ saċerdoti qegħdin jinżammu arrestati sakemm ikompli jinstema' l-każ. Id-Djoċesi qalet li meta saru dawn l-allegazzjonijiet fid-Djoċesi ta' Cairns fl-Awstralja, apparti milli waqqaf kull kuntatt li kellu Dun Sultana mal-minorenni, l-Isqof Grech kien wera r-rieda tiegħu li jikkollabora mal-awtoritajiet kompetenti. Dak iż-żmien hu ma kien irċieva l-ebda lment ta' din ix-xorta dwar dan is-saċerdot. L-Isqof Grech kien talab ukoll lill-Isqof James Foley ta' Cairns fl-Awstralja biex iżommu aġġornat dwar il-każ. L-Isqof Foley kien ressaq il-każ lill-Kongregazzjoni tad-Duttrina tal-Fidi f'Ruma, li f'Mejju tal-2014 kienet iddikjarat li l-allegazzjonijiet li saru kienu bla bażi. "Din id-dikjarazzjoni kellha tittieħed għall-kunsiderazzjoni bl-istess mod kif tqiesu l-allegazzjonijiet oriġinali," temmet tgħid id-Djoċesi t'Għawdex. MEDIA CLARIFICATIONCommunications Office of the Gozo Bishop's Curia [ST/03/2021]29 January 2021In the light of the… Posted by Diocese of Gozo on Saturday, January 30, 2021 Aktar dettalji Sospiżi ż-żewġ qassisin akkużati b'allegat stupru fuq minorenni L-akkużati huma Joseph Sultana ta' 84 sena u Joseph Cini ta' 70 sena. Jirriżulta li l-allegat abbuż seħħ bejn l-2003 u l-2005. Sultana serva fil-parroċċa tax-Xagħra u anke barra minn Malta. Kien hu l-ewwel ma tressaq quddiem il-Maġistrat Monica Vella fejn wieġeb mhux ħati tal-akkużi miġjuba kontrih. Il-Qorti ċaħdet it-talba għal-libertà proviżorja. L-akkużat l-ieħor, Joseph Cini, serva fil-parroċċa tal-Għasri bejn 1992 u l-2004 kif wkoll fil-parroċċa tax-Xagħra. Cini wkoll wieġeb mhux ħati għall-akkużi miġjuba kontrih. Fil-qorti Żewġ qassisin iwieġbu mhux ħatja tal-akkużi miġjuba kontrihom